## TRAM d'Alacant va posar en servei 164.464 trens i tramvies durant 2023

*** Les unitats d'FGV a Alacant van recórrer 3.072.589 quilòmetres per les sis línies en servei
* El transport ferroviari i tramviari va fer una mitjana de 451 desplaçaments diaris**

TRAM d’Alacant va oferir durant l'any passat un total de 164.464 circulacions de trens i tramvies en el conjunt de la xarxa autonòmica a Alacant. Esta xifra suposa que diàriament hi va haver una mitjana de 451 serveis.

El director gerent de Ferrocarrils de la Generalitat Valenciana (FGV), Alfonso Novo, ha destacat “l'esforç de planificació i de personal” efectuat per l'empresa pública per a “aconseguir que estos més de 150.000 serveis en TRAM d’Alacant es presten amb les màximes garanties de seguretat, comoditat, rapidesa i sostenibilitat”, al mateix temps que ha agraït “a tots els treballadors i treballadores implicats en el dia a dia perquè Metrovalencia funcione amb uns paràmetres de qualitat que una societat moderna, com és la valenciana, exigix als seus dirigents”.

Novo també ha destacat que, en el conjunt d'FGV, en sumar els serveis de TRAM d’Alacant i Metrovalencia, “les xifres arriben a les 730.439 circulacions i els 11.244.954 quilòmetres recorreguts en els 2.001 desplaçaments de mitjana diària que oferim”.

Tots eixos trens i tramvies posats en servei per fGV a la província d'Alacant van recórrer un total de 3.072.589 quilòmetres. Esta distància equival a donar més de 76,8 voltes completes al perímetre del globus terraqüi, seguint l'eix de l'equador.

**Serveis oferits**

El total dels serveis oferits es va distribuir de la manera següent: 25.807 tren-TRAM en la línia 1 (Luceros-Benidorm); 48.636 tramvies en la línia 2 (Luceros-Sant Vicent del Raspeig); 29.633 tramvies en la línia 3 (Luceros-El Campello); 25.221 tramvies en la línia 4 (Luceros-Plaza de La Coruña); 21.830 circulacions en línia 5 (Porta del Mar-Plaza de La Coruña); i 13.337 trens en la línia 9 (Benidorm-Dénia).

**Quilòmetres per línia**

Quant al repartiment de quilòmetres per línies, va quedar distribuït de la manera següent: les composicions que més quilòmetres van recórrer amb diferència cada any són els tren-TRAM de la línia 1, que en 2023 van realitzar 1.117.380 quilòmetres. Els tramvies de la línia 2 van completar 434.527 quilòmetres; en línia 3 van recórrer 416.869 quilòmetres; en línia 4 van aconseguir 242.654 quilòmetres; en línia 5 van completar 192.374 quilòmetres; i en línia 9 van sumar 668.785 quilòmetres.

Fecha: 07/01/2024